သင်္ချာပရာန်

သင်္ချာပရာန်၊ သုညပရာန်၊ ရာဇာပရာန် ဟီုမ္ဂးဂှ် ဒှ်သၞောတ်မချူလိက် စၞးမစကာ အက္ခရ်ဂှ် မစကာသင်္ချာရ။ နဒဒှ် ဂလာန်ပၞုက်ဓလုက်မွဲဂှ် ပ္ဍဲလိက်ခေတ်ကိုပ်ကၠာတေအ် ကေင်စကာလဝ်ဂှ် ဂွံဆဵုကေတ်ရ။ ဇၟာပ်ပ်ဗျည် ကေုာံ သွိုရ်တအ်ဂှ် ကၠောန်စၟတ်သမ္တီလဝ် နကဵု မဂၞန်သင်္ချာတုဲ ပံင်အာ မအက္ခရ် အတိုင်မချူလိက်ရ။ 

သင်္ချာပရာန်
ဗျည်မန် (၃၅) မဂှ် ဖျေဟ်လဝ် အတိုင်လၟေင်ဗျည် မသုန်မ မွဲရေင်။ ဗျည်မွဲ သင်္ချင်ၜါမ၊ သင်္ချာဂတမွဲ ကဵု သင်္ချာလက္ကရဴမွဲမ။ သင်္ချာဂတဂှ် ရိုဟ်အာအတိုင်လၟေင် စဵုကဵုစိုပ် ၉၊ တုဲ ကလေင်စ ၁ ပၠန်။ သင်္ချာလက္ကရဴဂှ် စနူ ၁ စိုပ် ၅ (မွဲရေင်) တုဲ ကလေင်စ နူ ၁ ပၠန်။ ဟိုတ်ဂှ်ရ ဗျည်က မဒှ်ဗျည်ကိုပ်ကၠာအိုတ်ဂှ် ဒှ် ၁၁။ ဗျည်ခ မဒှ်ဗျည် မရနုက်ကဵုၜါဂှ် ၂၂၊ ဗျည်စ မဒှ်ဗျည် မရနုက်ကဵုတြဴဂှ် ဒှ် ၆၁ ဗျည်ည မရနုက်ကဵုစှ် ဂှ် ဒှ် ၁၅။ ဗျည်လက္ကရဴအိုတ် ၝဂှ် ဒှ် ၈၅။ 

+ သင်္ချာပရာန် (ဗျည် ၃၅ မ)  က = ၁၁  ခ = ၂၂   ဂ = ၃၃  ဃ = ၄၄  ၚ = ၅၅ စ = ၆၁  ဆ = ၇၂   ဇ = ၈၃  ဇျ = ၉၄  ည = ၁၅ ဋ = ၂၁  ဌ = ၃၂   ဍ = ၄၃  ဎ = ၅၄  ဏ = ၆၅ တ = ၇၁  ထ = ၈၂   ဒ = ၉၃  ဓ = ၁၄  န = ၂၅ ပ = ၃၁  ဖ = ၄၂   ဗ = ၅၃  ဘ = ၆၄  မ = ၇၅ ယ = ၈၁  ရ = ၉၂   လ = ၁၃  ဝ = ၂၄  သ = ၃၅ ဟ = ၄၁  ဠ = ၅၂   ၜ = ၆၃  အ = ၇၄  ၝ = ၈၅

+ သင်္ချာပရာန် (သွိုရ် ၁၂)  အ =   အာ = ၁။   ဣ/အိ = ၂။ ဣဳ/အဳ = ၃။  ဥ/အု = ၄။  ဥု/အူ = ၅။  ဨ/အေ = ၆။   အဲ = ဲ  သြ/အော = ၆-၁  အဴ = ဴ အံ = ၈။  အး = ၉။ 

+ သင်္ချာပရာန် (ကၟက် ၆)  ကၞ = ၂၀  ကၟ = ၂၅   ကျ = ၂၆  ကြ = ၂၇  ကၠ = ၂၈  ကွ = ၂၉  မှ ှ = ၃၁  
ကၟက် (၆) မဝွံ ကၠုင် နူရာဇာပရာန်ရ။ ချူလိက်သင်္ချာပရာန် ကဵုဒှ်၊ ချူလိက်သုညပရာန်ကဵုဒှီ၊ ကၟက်တအ်ဏအ်ဟေင် အစာတအ် ကွက်ပြေင်လဝ်အိုတ်ရ။ သအာင်နူဝွံ အက္ခရ်လဇံက်သံယိုဂ်တအ်ဂှ် အတိုင်လိက်ပရာန်ညးကဵုညးဂှ် ချူအာရ။

+ သင်္ချာပရာန် (ဂစိုတ် ၁၀)  က် = ၂  င် = ၉   တ် = ၁  န် = ၃  ပ် = ၅  မ် = ၆ ယ် = ၇ဝ် = ၀ဟ် = ၄ အ် = ၈

တင်စၟတ်၊ ၇ ဒှ်အရာ လွိင်ဂစိုတ်အက္ခရ်/သံက်အလာံ။